Voetganger sterf toe wiel hom tref | Maroela Media
'n 41-jarige man is Woensdagmiddag dood tydens 'n fratsongeluk op die R21 naby die Atlas-pad-afdraai in Kemptonpark.
"Paramedici het teen 13:44 op die toneel aangekom en die liggaam van 'n man langs die pad aangetref. 'n Ligte motorvoertuig met 'n sleepwa het 'n entjie weg geparkeer gestaan," sê Russel Meiring, woordvoerder van ER24 se nooddienste.
"Soos ons verstaan het 'n wiel van die sleepwa losgekom, 'n ent gerol en die man getref waar hy langs die pad geloop het," sê Meiring.
Volgens Meiring het paramedici die man ondersoek en is hy op die toneel dood verklaar.
Plaaslike owerhede was op die toneel om die saak verder te ondersoek.
Die R21 het gedurig voetgangers. EMP ry verby hulle en doen niks nie. Snelweë is nie gemaak vir voetgangers nie. Jammer die persoon is dood. Kon vermy gewees het, as wet en orde gehandhaaf word en EMP nie net rondhang nie.
Verkeerde tyd, verkeerde plek, frats gewees, tragies, die owerhede behoort nie eers verder te ondersoek nie.